પરિણીતા પાસે કરીયાવર બાબતે અવારનવાર મેણા ટોણા મારીને રૂપિયા ૫૦ હજાર દહેજની માંગણી કરીને સાસરીયાઓ દ્વારા માનસિક ત્રાસ આપવામાં આવતો હોવાનું પોલીસ તપાસમાં ખુલ્યું હતું. તેનાં કારણે પરિણીતાએ ગળે ફાંસો ખાઈને આત્મહત્યા કરી હોવાનું બહાર આવ્યું હતું.તેથી પરિણીતાનાં પિતા ધનુભા ઉદુભા ઝાલાએ બી ડીવીઝન પોલીસ સ્ટેશનમાં મૃતક સોનલબાનાં પતિ કરણસિંહ ઉર્ફે ધર્મેન્દ્રસિંહ વાઘેલા, સસરા મહેન્દ્રસિંહ વાઘેલા, સાસુ ક્રિષ્નાબા અને નણંદ કાજલબા સામે ફરીયાદ નોંધાવી હતી. બી ડીવીઝન પોલીસે ચારેય વિરૂદ્ધ ગુનો નોંધીને તપાસ હાથ ધરી હતી. મૂળ પાટડીનાં ઝીંઝુવાડાના અને હાલમાં વિઠ્ઠલાપુર પોતાનાં મોસાળમાં રહેતાં સોનલબાનાં કાંકરેજનાં રાણકપુર ગામનાં કરણસિંહ વાઘેલા સાથે બે માસ અગાઉ લગ્ન થયા હતા. લગ્ન થયા બાદ દહેજ અને કરીયાવર બાબતે સોનલબાને માનસિક ત્રાસ આપતાં સોનલબાએ આત્મહત્યા કરી લીધી હતી.